  Туспуктэм: Удмуртиысь кун филармония Майя Бывальцева Татьяна Пунгина Алексей Фомин Удмуртиысь кун филармонилэн кивалтӥсез интыысь кошкиз, ужъюртэн со 12 ар кивалтӥз. Со сярысь ивортодэтъя «Удмуртия» агентстволы элькунысь лулчеберетъя министр Владимир Соловьёв вераз. 23-тӥ гудырикошконысен Алексей Фомин Удмуртиысь операя но балетъя П. И. Чайковский кун театрен кивалтыны кутскоз. Владимир Словьёвлэн верамезъя, толэзь но ӝыны талэсь азьвыл операя но балетъя театрлэн кивалтӥсез Инна Галушко интыужысьтыз ас мылкыд каремезъя кошкон сярысь куриськон гожтӥз. « Ваньзэ мертаса, Алексей Фоминлэсь выль интыужын кужымзэ эскерыны мылкыдзэ лыдэ басьтыса, сое театрен кивалтыны пуктон сярысь пуммкылъян кутэмын вал. Ужан сюрессэ Алексей Юрьевич татын дирижёр луыса кутскиз, творческой кухнязэ пшкысеныз тодэ. Малпасько, со выль этап, солэн аслаз адӟонэз, малпанъёсыз, азинлыко ӵектосъёсыз вань » Владимир Соловьёв, Удмуртиысь лулчеберетъя министр Филармонилэн кивалтӥсез Кырӟанъя но эктонъя А. В. Мамонтов нимо кун академ ансамбльлэн директорез Альберт Кочуров луоз. ВАТСАН Фомин Алексей Юрьевич вордскиз 1983-тӥ арын 11-тӥ инвожое Пичи Пурга ёросысь Баграш-Бигра гуртын. 2001-тӥ арын Ижкарысь крезьгуръя учлищиеез «Инструментальное исполнительство по классу баяна» ӧнеръя йылпумъяз, 2006-тӥ арын – М. П. Мусоргский нимо Урасльской кун консерваториез «Дирижирование», «Инструментальное исполнительство» ӧнеръя. 2006-2009 аръёсы – Удмуртиысь операя но балетъя кун терысь дирижёр; 2009-2011 аръёсы – Удмуртиысь кун филармонилэн кивалтӥсезлэн творческой ужъя воштӥсез; 2011-2023 аръёсы – Удмуртиысь кун филармонилэн кивалтӥсез. Тегъёс: Филармония Удмуртия кивалтӥсьёс Лулчеберет ВладимирСоловьёв  